Diari Oficial de la Generalitat Valenciana


Sumari del DOGV 7841, del 01-08-2016 (2016/6085)

Extracte de la Resolució de 25 de juliol de 2016, de la Conselleria de Sanitat Universal i Salut Pública, per la qual es convoquen ajudes destinades a finançar accions dirigides a impulsar i gestionar la participació en els programes d'investigació internacionals, en matèria de biomedicina, sanitat i salut pública per als exercicis 2016-2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7841

Data del DOGV
:   01-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6085


Data del document
:   25-07-2016

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 25 de juliol de 2016, de la Conselleria de Sanitat Universal i Salut Pública, per la qual es convoquen ajudes destinades a finançar accions dirigides a impulsar i gestionar la participació en els programes d'investigació internacionals, en matèria de biomedicina, sanitat i salut pública per als exercicis 2016-2017. [2016/6085]  
BDNS(Identif.):313144  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:   
http://www.pap.minhap.gob.es/bdnstrans/index  
  
Primer. Beneficiaris  
Les entitats que complisquen els requisits establerts en la base segona de l'Ordre de bases reguladores d'aquesta convocatòria.  
  
Segon. Objecte  
Concessió d'ajudes per als exercicis 2016 i 2017 per a finançar activitats dirigides a impulsar la participació i captació de fons de programes d'investigació internacionals, per part d'entitats amb activitat investigadora en l'àmbit de la biomedicina, la sanitat i la salut pública, que estiguen radicades a la Comunitat Valenciana.  
Les activitats esmentades seran les descrites en la base primera de l'Ordre de bases reguladores. Per al desenvolupament de les mateixes es podran subvencionar despeses de personal, despeses de desplaçaments, despeses de formació, despeses d'adquisició de béns i contractació de servicis i altres despeses complementàries.  
  
Tercer. Bases reguladores  
Ordre 2/2016, de 17 de juny, de la Conselleria de Sanitat Universal i Salut Pública, publicada en el DOCV núm. 7815, de 27 de juny de 2016.  
  
Quart. Quantia  
L'import destinat a finançar aquestes ajudes serà de 250.000 - per a l'anualitat 2016, i 175.000 - per a l'anualitat 2017, el que fa un total màxim de 425.000 ?.  
La quantia de les subvencions individuals es determinarà segons el descrit en la base vuitena de l'Ordre de bases reguladores, i l'adjudicada a cada entitat beneficiària no podrà superar el 33 % del finançament global disponible.  
  
Cinqué. Termini de presentació de sol·licituds  
Quinze dies hàbils comptats a partir de l'endemà de la publicació de la convocatòria en el Diari Oficial de la Comunitat Valenciana.  
  
Sisé. Altres dades  
1. Sol·licitud. S'admetrà una única sol·licitud per entitat, segons el model normalitzat, disponible en la guia PROP de la Generalitat (www.prop.gva.es), que es presentarà en el Registre General de la Conselleria de Sanitat Universal i Salut Pública, en els serveis territorials, o en qualsevol altra de les formes previstes en l'article 38.4 de la Llei 30/1992.  
2. Documentació. La prevista en l'article seté de la resolució de la convocatòria.  
3. Justificació i pagament de les ajudes. El pagament es realitzarà amb la justificació prèvia, pel beneficiari, de la realització de l'activitat subvencionada. Es justificaran les despeses i els seus corresponents pagaments, després de finalitzar cada una de les anualitats subvencionades, per l'import total de la quantitat assignada a cada anualitat. El termini de presentació dels justificants de despesa requerits conclourà el 18 de novembre de 2016 per a la primera anualitat, i el 17 de novembre de 2017 per a la segona.  
  
València, 25 de juliol de 2016.- La consellera de Sanitat Universal y Salut Pública: Carmen Montón Giménez.